[bookmark: _GoBack]МОТИВИ КЪМ ПРОЕКТ ЗА ИЗМЕНЕНИЕ НА ПРАВИЛНИКА ЗА УСЛОВИЯТА, РЕДА И КРИТЕРИИТЕ ЗА ПРЕДОСТАВЯНЕ ФИНАНСОВИ СРЕДСТВА ОТ БЮДЖЕТА НА ОБЩИНА БУРГАС ЗА ФИНАНСИРАНЕ ИЗДАВАНЕТО НА КНИГИ НА БУРГАСКИ АВТОРИ

Причини, които налагат приемането на предложения Проект.
На заседанието, проведено на 27.03. с продължение на 29.03.2012 г., отразено в Протокол №8, с решение по т.6 от дневния ред, Общински съвет - Бургас е приел Правилник за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори (Правилника). Съгласно чл.11, ал.1 от Правилника, Община Бургас чрез Дирекциите „Култура, маркетинг и връзки с обществеността" и "Финанси и бюджет" упражняват контрол върху изразходването на средствата, отпуснати от Общината, като имат право да изискват всички необходими счетоводни документи, информация за дейността, както и да извършват проверки на място..
С решение по т.24 от дневния ред на проведеното на 28.01.2020 г. заседание, отразено в Протокол №6, Общински съвет – Бургас одобри нова структура на общинската администрация за мандат 2019-2023 г., с което промени някои от ресорите, възложени на зам.-кметовете на общината. Беше обособен нов ресор „Култура, туризъм и спорт“, а Дирекцията „Култура, маркетинг и връзки с обществеността" към него вече е с наименование „Култура и връзки с обществеността“.,
С оглед коригиране наименованието на дирекцията в Правилника за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори, се налага предлаганото изменение.

Цели, които се поставят с предложения Проект и очаквани резултати. 
Целта, която се поставя с предлаганите промени, е синхронизиране на Правилника за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори с новата структура на Община Бургас.

Финансови и други средства, необходими за прилагане на новата уредба.
За прилагане на новата уредба не са необходими финансови средства.
 
Анализ за съответствие с правото на Европейския съюз.
Настоящите изменения на Правилника за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори са в пълно съответствие с европейското  законодателство, спазвайки в пълнота разпоредбите и целите на националното и местно законодателство.










